text: França estudia imposar una taxa temporal a les grans empreses
  "Només aquells amb ingressos superiors a 1.000 milions d'euros es veuran afectats, no les pimes".
  El Govern francès està estudiant imposar a les grans empreses una taxa de caràcter temporal per compensar l'impacte del cost dels litigis perduts. Les grans empreses són aquelles que tenen una facturació superior als 1.000 milions d'euros.
  Aquesta proposta arriba després que els tribunals europeus hagin declarat invàlid el gravamen als dividends establerts durant el mandat de François Hollande.
  "No hi ha res decidit encara", apunta el diari Sud Ouest. Bruno Le Maire, el ministre francès d'Economia i Finances, ha afegit que estan discutint "una solució temporal" que afectaria els grans grups: "Només aquells amb ingressos superiors a 1.000 milions d'euros es veuran afectats, no les pimes".
  El ministre d'Economia i Finances justifica la possibilitat de fixar aquesta taxa temporal per la necessitat de cobrir les despeses que han representat per a l'Estat els litigis perduts en relació amb l'impost als dividends fixat per l'anterior Govern i que ha estat invalidat pels tribunals europeus.
  "L'impost als dividends, establert el 2012, va ser considerat il·legal pels tribunals europeus i serà suprimit", recorda Le Maire qui assenyala que serà l'Executiu el que haurà d'afrontar els costos dels litigis perduts.